pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลแก้ไขปัญหาน้ำท่วมอย่างต่อเนื่อง ชี้ปรับลดการระบายน้ำท้ายเขื่อนเจ้าพระยา พร้อมทยอยปล่อยน้ำจากที่ลุ่มต่ำผ่านระบบชลประทานลงสู่ทะเล ยืนยันไม่กระทบพื้นที่น้ำไหลผ่าน
วันอาทิตย์ที่ 19 พฤศจิกายน 2560
รัฐบาลแก้ไขปัญหาน้ําท่วมอย่างต่อเนื่อง ชี้ปรับลดการระบายน้ําท้ายเขื่อนเจ้าพระยา พร้อมทยอยปล่อยน้ําจากที่ลุ่มต่ําผ่านระบบชลประทานลงสู่ทะเล ยืนยันไม่กระทบพื้นที่น้ําไหลผ่าน
รัฐบาลแก้ไขปัญหาน้ําท่วมอย่างต่อเนื่อง ชี้ปรับลดการระบายน้ําท้ายเขื่อนเจ้าพระยา พร้อมทยอยปล่อยน้ําจากที่ลุ่มต่ําผ่านระบบชลประทานลงสู่ทะเล ยืนยันไม่กระทบพื้นที่น้ําไหลผ่าน
วันนี้ (19 พฤศจิกายน 2560) พลเอก ประยุทธ์ จันทร์โอชา นายกรัฐมนตรี ได้รับรายงานสถานการณ์อุทกภัยล่าสุดว่า ขณะนี้ยังคงมีน้ําท่วมขังใน 8 จังหวัด ได้แก่ จ.พิจิตร นครสวรรค์ อ่างทอง พระนครศรีอยุธยา สุพรรณบุรี หนองบัวลําภู ขอนแก่น และมหาสารคาม รวม 28 อําเภอ 223 ตําบล 1,369 หมู่บ้าน
“กรมชลประทานได้ปรับลดการระบายน้ําผ่านท้ายเขื่อนเจ้าพระยาในอัตรา 1,500 ลบ.ม./วินาที และจะปรับลดลงอย่างต่อเนื่อง เพื่อให้พื้นที่บริเวณคลองบางบาล คลองโผงเผง จ.พระนครศรีอยุธยา เข้าสู่ภาวะปกติโดยเร็วที่สุด โดยก่อนหน้านี้ได้ระบายน้ําเข้าระบบชลประทานฝั่งตะวันออกและตะวันตกของแม่น้ําเจ้าพระยาอย่างเต็มศักยภาพ พร้อมกับรับน้ําเข้าทุ่งในพื้นที่ลุ่มต่ํา เพื่อลดปริมาณน้ําไหลลงสู่พื้นที่ตอนล่าง
โดย จ.พระนครศรีอยุธยา ได้เริ่มเก็บน้ําในพื้นที่ 600,000 ไร่ ของอ.บางบาลและอ.ผักไห่ ตั้งแต่วันที่ 15 ก.ย.60 เป็นต้นมา รวมปริมาณน้ําที่เก็บกักได้ 100 ล้าน ลบ.ม. หรือบรรจุได้เท่ากับเขื่อนป่าสัก และระหว่างนั้นได้ปล่อยปลาให้เกษตรกรนําไปเลี้ยงด้วยตามแนวทางปล่อยน้ําเข้านา ปล่อยปลาเข้าทุ่ง”
ขณะนี้ กรมชลประทานได้ทยอยระบายน้ําออกจากพื้นที่ลุ่มต่ํา เริ่มจากทุ่งบางระกํา จ.พิษณุโลก เป็นทุ่งแรก ทําให้ระดับน้ําลดลงเรื่อย ๆ แต่จะคงปริมาณน้ําไว้ราว 100 ล้าน ลบ.ม. เพื่อให้เกษตรกรในทุ่งได้ใช้สําหรับเตรียมแปลงเพาะปลูกพืชในช่วงฤดูแล้งต้นเดือน ธ.ค. ตามที่ตกลงไว้กับเกษตรกรได้อย่างเพียงพอ เช่นเดียวกับพื้นที่ลุ่มต่ําตอนล่าง 12 ทุ่งของลุ่มน้ําเจ้าพระยา โดยยืนยันว่าน้ําที่ระบายออกจากทุ่งทั้งหมดจะไหลผ่านระบบชลประทานไปลงแม่น้ํายม แม่น้ําน่าน แม่น้ําเจ้าพระยา แม่น้ําท่าจีน ลงสู่ทะเล ซึ่งไม่ส่งผลกระทบต่อพื้นที่ที่น้ําไหลผ่าน
“นายกฯ กําชับไปยังหน่วยงานที่เกี่ยวข้องว่า จะต้องดําเนินการในลักษณะเดียวกันในพื้นที่ภาคตะวันออกเฉียงเหนือที่ยังมีน้ําท่วมขังด้วย โดยให้กรมชลประทาน กรมป้องกันและบรรเทาสาธารณภัย และหน่วยทหาร ช่วยกันระดมสรรพกําลังและเครื่องไม้เครื่องมือเร่งระบายน้ําอย่างเหมาะสม พร้อมทั้งแจ้งเตือนประชาชนใน 19 จังหวัดภาคตะวันออก ภาคกลาง และภาคใต้ ให้ระมัดระวังและเตรียมพร้อมรับมือกับภาวะฝนตกหนักในระหว่างวันที่ 18 - 24 พ.ย. 60 ตามคําพยากรณ์ของกรมอุตุนิยมวิทยาไว้ด้วย”
ทั้งนี้ สําหรับพื้นที่ที่ประสบภัยนั้น ทุกหน่วยงานได้บูรณาการเร่งให้ความช่วยเหลือประชาชนอย่างเต็มที่ เช่น แจกจ่ายถุงยังชีพอย่างต่อเนื่อง ระดมเครื่องจักรกลด้านสาธารณภัย รวมทั้งเต็นท์ที่พัก รถผลิตน้ําดื่ม รถไฟฟ้าส่องสว่าง รถบรรทุก รถสุขาเคลื่อนที่ เรือท้องแบน และเครื่องสูบน้ํา สนับสนุนการแก้ไขปัญหาพร้อมกับติดตั้งเครื่องสูบน้ําและเครื่องผลักดันน้ําเพิ่มเติม และสํารวจความเสียหายเพื่อเข้าสู่กระบวนการฟื้นฟูเยียวยาที่ครอบคลุมการช่วยเหลือทุกด้านต่อไป
***************************
รัฐบาลไทย-ข่าวทำเนียบรัฐบาล-"ยุติธรรม" ลงนาม MOU ร่วมกับ สคบ. คุ้มครองสิทธิและเสรีภาพของประชาชน
วันจันทร์ที่ 30 เมษายน 2561
"ยุติธรรม" ลงนาม MOU ร่วมกับ สคบ. คุ้มครองสิทธิและเสรีภาพของประชาชน
กระทรวงยุติธรรม ลงนาม MOU ร่วมกับ สคบ. คุ้มครองสิทธิและเสรีภาพของประชาชน
ในวันจันทร์ที่ ๓๐ เมษายน ๒๕๖๑ เวลา ๑๐.๓๐ น.
ณ ห้องประชุมวายุภักษ์ แกรนด์บอลรูม ชั้น ๔
โรงแรมเซ็นทรา บายเซ็นทาราศูนย์ราชการและคอนเวนชั่น เซ็นเตอร์ แจ้งวัฒนะ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
และนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ประธานกรรมการคุ้มครองผู้บริโภค
ร่วมเป็นสักขีพยานในการลงนามบันทึกข้อตกลงความร่วมมือการดําเนินงานด้านการคุ้มครองสิทธิ
และเสรีภาพของประชาชน ระหว่างกระทรวงยุติธรรม กับสํานักงานคณะกรรมการคุ้มครองผู้บริโภค (สคบ.)
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และพลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค ลงนามบันทึกข้อตกลงฯ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า
กระทรวงยุติธรรมได้กําหนดเป้าหมายในปี พ.ศ. ๒๕๖๑ – ๒๕๖๒
ที่จะเป็นองค์กรหลักในการสร้างหลักประกันความยุติธรรมของประเทศไทย
ลดความเหลื่อมล้ําในการเข้าถึงความยุติธรรม สร้างความเสมอภาคและเท่าเทียม
โดยสนับสนุนงานยุติธรรมชุมชนให้เกิดผลอย่างเป็นรูปธรรม เป็นศูนย์กลางด้านสิทธิมนุษยชนของประเทศ
มุ่งเน้นใช้เทคโนโลยีเข้ามาสนับสนุน ดําเนินการในเชิงรุก และเชื่อมโยงการทํางานเข้ากับหน่วยงานอื่น
เพื่อช่วยเหลือประชาชนอย่างครบวงจร
กระทรวงยุติธรรม ได้ตระหนักถึงความสําคัญของการคุ้มครองสิทธิและเสรีภาพของประชาชน
ด้วยความเสมอภาคและความเป็นธรรม โดยเฉพาะการคุ้มครองสิทธิของประชาชนในฐานะผู้บริโภค
ให้ได้รับความเป็นธรรม และปลอดภัยจากการใช้สินค้าและบริการ จึงได้ร่วมกับ สคบ.
ในการเชื่อมโยงข้อมูลผ่านช่องทางอิเล็กทรอนิกส์ โดยทําบันทึกข้อตกลงและเชื่อมโยงข้อมูลระหว่างหน่วยงาน
เพื่อยกระดับและบูรณาการการเชื่อมโยงข้อมูลการรับเรื่องราวร้องทุกข์
ให้มีประสิทธิภาพและคล่องตัว เพื่อให้ประชาชนสามารถติดต่อขอรับบริการได้อย่างสะดวก
รวดเร็ว และมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-ปลัดสำนักนายกรัฐมนตรีติดตามการจัดสรรหน้ากากอนามัยทางการแพทย์ สำหรับบุคลากรด้าน สธ. พบว่ามีเพียงพอ พร้อมแนะนำขอให้เตรียมแผนการสำรองหน้ากากอนามัยไว้ใช้ในอนาคต [สำนักงานปลัดสำนักนายกรัฐมนตรี]
วันอาทิตย์ที่ 21 มิถุนายน 2563
ปลัดสํานักนายกรัฐมนตรีติดตามการจัดสรรหน้ากากอนามัยทางการแพทย์ สําหรับบุคลากรด้าน สธ. พบว่ามีเพียงพอ พร้อมแนะนําขอให้เตรียมแผนการสํารองหน้ากากอนามัยไว้ใช้ในอนาคต [สํานักงานปลัดสํานักนายกรัฐมนตรี]
ปลัดสํานักนายกรัฐมนตรีติดตามการจัดสรรหน้ากากอนามัยทางการแพทย์ สําหรับบุคลากรด้านสาธารณสุข พบว่ามีเพียงพอ พร้อมแนะนําขอให้เตรียมแผนการสํารองหน้ากากอนามัยไว้ใช้ในอนาคตหากเกิดวิกฤติระลอกใหม่ด้วย
นายธีรภัทร ประยูรสิทธิ ปลัดสํานักนายกรัฐมนตรี ในฐานะประธานคณะกรรมการเฉพาะกิจเกี่ยวกับการบริหารจัดการพัสดุสําหรับการป้องกัน ควบคุม หรือรักษาโรคติดเชื้อไวรัสโคโรนา 2019 (โควิด – 19) ตรวจเยี่ยมการบริหารจัดการหน้ากากอนามัยของโรงพยาบาลสิงห์บุรี ที่ได้รับการจัดสรรจากกระทรวงสาธารณสุข ตามมติคณะรัฐมนตรีวันที่ 16 มิถุนายน 2563 กําหนดให้กระทรวงสาธารณสุขจัดซื้อหน้ากากอนามัยทางการแพทย์ที่ผลิตได้ภายในประเทศเพื่อแจกจ่ายให้บุคลากรทางการแพทย์ จํานวนไม่เกิน 1,800,000 ชิ้นต่อวัน และจัดสรรให้กระทรวงมหาดไทย จํานวนไม่เกิน 1,200,000 ชิ้นต่อวัน รวมทั้งให้กระทรวงมหาดไทยจัดสรรหน้ากากอนามัยทางการแพทย์ให้กระทรวงศึกษาธิการและหน่วยงานที่เกี่ยวข้อง จํานวนประมาณ 200,000 ชิ้นต่อวัน จากที่ได้รับจัดสรรเพิ่มแล้ว แจกจ่ายให้นักเรียนในโรงเรียนต่าง ๆ ทั่วประเทศที่ขาดแคลนหน้ากากอนามัยเพื่อรองรับการเปิดภาคเรียนในเดือนกรกฎาคม 2563 นี้ต่อไป และเป็นไปตามนโยบายของศูนย์บริหารสถานการ์โควิด-19 (ศบค.) โดยมีแพทย์หญิงปาจรีย์ อารีย์รบ นายแพทย์สาธารณสุขจังหวัดสิงห์บุรี และคณะแพทย์พยาบาลโรงพยาบาลสิงห์บุรีให้การต้อนรับและพาเยี่ยมชมการบริหารจัดการหน้ากากอนามัยของโรงพยาบาลสิงห์บุรี
ปลัดสํานักนายรัฐมนตรีกล่าวว่า "ปัจจุบันสถานการณ์การแพร่ระบาดของโรคโควิด-19 ในประเทศไทยดีขึ้น ไม่พบผู้ติดเชื้อในประเทศติดต่อกันเป็นเวลากว่า 26 วัน โดยเฉพาะจังหวัดสิงห์บุรีซึ่งไม่พบผู้ติดเชื้อในพื้นที่ตั้งแต่เริ่มการแพร่ระบาด ความสําเร็จทั้งหมดมาจากความร่วมมือของพี่น้องประชาชนทุกคน ซึ่งนายกรัฐมนตรีในฐานะ ผอ.ศบค. ขอบคุณบุคลากรทุกฝ่าย ทั้งบุคลากรทางการแพทย์ ฝ่ายความมั่นคง อสม. ภาคเอกชนและประชาชน ที่ร่วมมือกันแก้ไขปัญหาโควิด -19 ได้ดี"
"การจัดสรรหน้ากากอนามัยทางการแพทย์ในประเทศในภาพรวมถือว่าสถานการณ์ดีขึ้น เนื่องจากมีกําลังการผลิตที่เพิ่มขึ้น จากการตรวจเยี่ยมการบริหารจัดการหน้ากากอนามัยทางการแพทย์ของโรงพยาบาลสิงห์บุรีในวันนี้ ก่อนอื่นต้องขอชื่นชม ผู้ว่าราชการจังหวัดสิงห์บุรี นายชํานาญวิทย์ เตรัตน์ และเจ้าหน้าที่ที่เกี่ยวข้องทุกฝ่ายที่ประสานงานอย่างเข้มข้นในช่วงที่ผ่านมา ทําให้ไม่มีผู้ติดเชื้อในจังหวัด ภาพรวมการบริหารจัดการหน้ากากอนามัยทางการแพทย์ในจังหวัดที่ได้รับการจัดสรรจากกระทรวงสาธารณสุข เพียงพอต่อความต้องการในจังหวัด จึงได้เสนอแนะให้สํานักงานสาธารณสุขจังหวัดเตรียมแผนการสํารองหน้ากากอนามัยทางการแพทย์ เพื่อใช้ในกรณีฉุกเฉิน หากเกิดการแพร่ระบาดอีกระลอก 2 ต่อไป"
ในการนี้ นายแพทย์สาธารณสุขจังหวัด ได้แนะนําให้ประชาชนทั่วไปที่ไม่ได้อยู่ในกลุ่มเสี่ยง เลือกใช้หน้ากากผ้าแทนหน้ากากอนามัยทางการแพทย์ และขอให้พี่น้องประชาชนร่วมมือปฏิบัติตามมาตรการด้านสาธารณสุข และด้านอื่น ที่รัฐกําหนด ตามชีวิตวิถีใหม่ หรือ New Normal
รัฐบาลไทย-ข่าวทำเนียบรัฐบาล-กรมอนามัยพัฒนาแพลตฟอร์ม THAISTOPCOVID เพื่อให้ผู้ประกอบการเข้ามาประเมินความพร้อม ก่อนเปิดให้บริการ รวมทั้งประชาชนทั่วไป สามารถเข้าไปค้นหาสถานประกอบการที่ได้มาตรฐาน [กระทรวงสาธารณสุข]
วันศุกร์ที่ 8 พฤษภาคม 2563
กรมอนามัยพัฒนาแพลตฟอร์ม THAISTOPCOVID เพื่อให้ผู้ประกอบการเข้ามาประเมินความพร้อม ก่อนเปิดให้บริการ รวมทั้งประชาชนทั่วไป สามารถเข้าไปค้นหาสถานประกอบการที่ได้มาตรฐาน [กระทรวงสาธารณสุข]
กรมอนามัยพัฒนาแพลตฟอร์ม THAISTOPCOVID เพื่อให้ผู้ประกอบการเข้ามาประเมินความพร้อม ก่อนเปิดให้บริการ รวมทั้งประชาชนทั่วไป สามารถเข้าไปค้นหาสถานประกอบการที่ได้มาตรฐาน
แพลตฟอร์ม THAISTOPCOVID (stopcovid.anamai.moph.go.th) พัฒนาโดยกรมอนามัย เพื่อให้ผู้ประกอบการ ได้เข้ามาประเมินความพร้อม ก่อนเปิดให้บริการ รวมทั้งประชาชนทั่วไป สามารถเข้าไปค้นหาสถานประกอบการที่ได้มาตรฐาน และสามารถตรวจสอบและรายงานข้อมูลกลับมาได้
https://stopcovid.anamai.moph.go.th/
รัฐบาลไทย-ข่าวทำเนียบรัฐบาล-ช่วงนี้สามารถพาบุตรหลาน ไปเล่นในสวนสาธารณะของหมู่บ้าน ได้หรือไม่ ??
วันอังคารที่ 21 เมษายน 2563
ช่วงนี้สามารถพาบุตรหลาน ไปเล่นในสวนสาธารณะของหมู่บ้าน ได้หรือไม่ ??
สามารถพาบุตรหลาน ไปเสวนสาธารณะ ได้หรือไม่ ??
Q : ช่วงนี้สามารถพาบุตรหลาน ไปเล่นในสวนสาธารณะของหมู่บ้าน ได้หรือไม่ ??
A : ไม่ควร ถึงแม้จะเป็นสถานที่คนไม่พลุกพล่าน แต่ไม่สามารถทราบได้ว่าตรงไหนมีเชื้อไวรัสโควิด-19 แฝงอยู่หรือไม่ เด็กอาจนํามือไปสัมผัสเชื้อไวรัสฯ และนํามาสัมผัสตา จมูก หรือปาก ซึ่งสุ่มเสี่ยงทําให้ติดเชื้อฯ ได้มาก
รัฐบาลไทย-ข่าวทำเนียบรัฐบาล-อันดับความยาก-ง่ายในการชำระภาษีไทยปี 62 ปรับดีขึ้นมาอยู่ที่อันดับที่ 59 จาก 190 ประเทศ
วันจันทร์ที่ 5 พฤศจิกายน 2561
อันดับความยาก-ง่ายในการชําระภาษีไทยปี 62 ปรับดีขึ้นมาอยู่ที่อันดับที่ 59 จาก 190 ประเทศ
เมื่อวันที่ 1 พฤศจิกายน 2561 ธนาคารโลกได้เผยแพร่รายงาน “Doing Business 2019: Training for Reform” หรือรายงานความยาก-ง่ายในการทําธุรกิจประจําปี 2562 โดยประเทศไทยมีอันดับที่ 27 จาก 190 ประเทศของโลก
เมื่อวันที่ 1 พฤศจิกายน 2561 ธนาคารโลกได้เผยแพร่รายงาน “Doing Business 2019: Training for Reform” หรือรายงานความยาก-ง่ายในการทําธุรกิจประจําปี 2562 โดยประเทศไทยมีอันดับที่ 27 จาก 190 ประเทศของโลก โดยเฉพาะด้านการชําระภาษี (Paying Taxes) ที่มีอันดับดีขึ้น ก้าวกระโดดจาก 109 ในปี 2560 เป็น 67 ในปี 2561 และล่าสุดปี 2562 อยู่ที่อันดับ 59 ซึ่งเป็นรองเพียงสิงคโปร์
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “กรมสรรพากรได้ดําเนินการตามนโยบายของรัฐบาลในการขับเคลื่อนทุกภาคส่วนของประเทศก้าวสู่ความเป็น Digital Economy โดยได้พัฒนาและปรับปรุงระบบการให้บริการผู้เสียภาษีแบบอิเล็กทรอนิกส์ตามแผนยุทธศาสตร์ National e-Payment ทําให้ปัจจุบันผู้เสียภาษีสามารถดําเนินการผ่านช่องทางอิเล็กทรอนิกส์อย่างต่อเนื่อง ตั้งแต่การคํานวณภาษีผ่านโปรแกรม Tax Calculation Spreadsheets ที่กรมสรรพากรพัฒนาขึ้นเพื่อช่วยคํานวณรายจ่ายทางภาษีให้ง่าย รวดเร็ว ถูกต้องตามกฎหมายมากขึ้น ไปจนถึงการกรอกข้อมูลในแบบแสดงรายการภาษีผ่านระบบ e-filing แทนการกรอกแบบและยื่นแบบด้วยกระดาษ พร้อมชําระภาษีผ่านระบบ e-payment ซึ่งเป็นการอํานวยความสะดวกให้กับผู้เสียภาษีทั้งการประหยัดเวลาและค่าใช้จ่ายในการเดินทางไปยื่นแบบและชําระภาษี ส่งผลให้ระยะเวลาการยื่นแบบ แสดงรายการและชําระภาษีนิติบุคคลตามรายงาน Doing Business 2019 ลดลงกว่า 30 ชั่วโมง นอกจากนี้ เพื่อเพิ่มประสิทธิภาพการจัดเก็บภาษีและขับเคลื่อนกรมสรรพากรให้สู่เป้าหมาย Digital RD 2020 กรมสรรพากรได้นํากลยุทธ์ D2RIVE (Digital Transformation, Data Analytics, Revenue Collection,Innovation, Value และ Efficiency) เพื่อนํา Digital มาใช้ในการขับเคลื่อนภารกิจของกรมสรรพากร ในการจัดการวิเคราะห์ข้อมูลสําคัญ เพื่อสร้างกลยุทธ์ในการจัดเก็บรายได้ให้เป็นไปตามเป้าหมาย และสร้างนวัตกรรมเพื่อเพิ่มประสิทธิภาพของกรมสรรพากร”
ความพยายามของกรมสรรพากรในการพัฒนาและประชาสัมพันธ์ระบบภาษีอิเล็กทรอนิกส์ อย่างต่อเนื่อง ได้ผลักดันให้ภาคธุรกิจเข้ามาใช้ระบบฯ มากขึ้นจนสามารถลดระยะเวลาและต้นทุนการประกอบธุรกิจ ได้จริง ทําให้ธนาคารโลกเห็นถึงความมุ่งมั่นตั้งใจของกรมสรรพากรที่มีมาอย่างยาวนานและในรายงานปี 2562 ธนาคารโลกจึงได้ประกาศให้ด้านการชําระภาษีของไทยมีการปฏิรูปที่ดีขึ้น ทั้งนี้ ธนาคารโลกเห็นว่า หากเอกชนไทยยื่นและชําระเงินสมทบของนายจ้างผ่านระบบ e-Payment ของสํานักงานประกันสังคมมากขึ้น จะทําให้ประเทศไทยสามารถลดจํานวนครั้งด้านการชําระภาษีลงได้อีก 11 ครั้ง ซึ่งจะทําให้จํานวนครั้งด้านการชําระภาษีของไทยเท่ากับกลุ่มประเทศ OECD อีกทั้งการเป็น Digital RD 2020 จะเป็นการอํานวยความสะดวกให้แก่ผู้เสียภาษีในประเทศไทยได้อย่างสมบูรณ์ ลดต้นทุนการประกอบธุรกิจในประเทศไทย และช่วยเพิ่มขีดความสามารถในการแข่งขันด้านการชําระภาษีของประเทศไทยอย่างก้าวกระโดด
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกฯ ย้ำรัฐเร่งแก้ปัญหาแรงงานประมงขาดแคลนอย่างจริงจัง แนะนายจ้างนำแรงงานต่างด้าวเข้าศูนย์ OSS ตามกำหนด
วันอาทิตย์ที่ 9 กันยายน 2561
นายกฯ ย้ํารัฐเร่งแก้ปัญหาแรงงานประมงขาดแคลนอย่างจริงจัง แนะนายจ้างนําแรงงานต่างด้าวเข้าศูนย์ OSS ตามกําหนด
นายกฯ ย้ํารัฐเร่งแก้ปัญหาแรงงานประมงขาดแคลนอย่างจริงจัง แนะนายจ้างนําแรงงานต่างด้าวเข้าศูนย์ OSS ตามกําหนด
พลเอก ประยุทธ์ จันทร์โอชา นายกรัฐมนตรี กล่าวถึงปัญหาการขาดแคลนแรงงานภาคประมงในขณะนี้ ว่า ถือเป็นเรื่องเร่งด่วนที่รัฐบาลให้ความสําคัญ เพราะประเทศไทยถือเป็นหนึ่งในผู้นําภาคประมงที่สําคัญรายหนึ่งของโลก และในแต่ละปีเรามีรายได้จากผลิตภัณฑ์ประมงเป็นจํานวนมาก แต่แต่ปัจจุบันแรงงานภาคประมงมีไม่เพียงพอ และคนไทยเองไม่นิยมทําอาชีพนี้
“วันนี้ไทยต้องการแรงงานภาคประมงราว 53,000 คน จึงจําเป็นต้องเปิดรับแรงงานต่างด้าวเข้ามาช่วยบรรเทาปัญหา โดยรัฐบาลได้กําหนดแนวทางไว้ 3 อย่าง คือ 1.ต่ออายุแรงงานต่างด้าวที่ได้รับอนุญาตให้ทํางานในภาคประมงอยู่แล้ว 2. นําเข้าแรงงานจากประเทศเพื่อนบ้าน และ 3. เปิดโอกาสให้แรงงานอื่นที่ยังอยู่ในประเทศมาทํางานในกิจการประมงได้”
สําหรับการต่ออายุแรงงานต่างด้าวที่ได้รับอนุญาตให้ทํางานในภาคประมงอยู่แล้ว และเคยผ่านการพิสูจน์สัญชาติมาก่อน จํานวน 11,000 คน ซึ่งใบอนุญาตทํางานจะหมดอายุในวันที่ 30 ก.ย.61 นั้น จะต่อให้สามารถทํางานได้อีก 2 ปีจนถึงวันที่ 30 ก.ย.63 โดยให้นายจ้างนําแรงงานต่างด้าวไปรายงานตัวที่ศูนย์บริการเบ็ดเสร็จ (OSS) ในจังหวัดชายทะเล 22 จังหวัด ภายในวันที่ 30 ก.ย.61
ส่วนการนําเข้าแรงงานจากประเทศกัมพูชา ลาว เมียนมา ล่าสุดทางการเมียนมาตอบรับที่จะส่งแรงงานเข้ามาภายในเดือน พ.ย.61 ราว 40,000 คน โดยรัฐบาลจะเปิดให้บริการตรวจสุขภาพ ตรวจลงตรา จัดทําทะเบียนประวัติ ฯลฯ ที่ศูนย์บริการเบ็ดเสร็จ จ.ระนอง
และการอนุญาตให้แรงงานอื่นที่ถือหนังสือเดินทาง หนังสือเดินทางชั่วคราว เอกสารรับรองบุคคล เอกสารเดินทาง ซึ่งยังมีอายุเหลืออยู่ สามารถอยู่ในประเทศไทย เพื่อทํางานในกิจการประมงทะเลได้เป็นเวลา 1 ปี โดยรัฐบาลจะออกประกาศผ่อนผันให้แรงงานต่างด้าวอยู่ในประเทศและทํางานได้ ซึ่งแรงงานเหล่านี้จะต้องเข้าสู่กระบวนการตามขั้นตอนที่กําหนดต่อไป
“นายกฯ ได้กําชับให้กระทรวงแรงงานเชิญชวนนายจ้างและผู้ประกอบการประมงทะเล รีบนําแรงงานต่างด้าวไปติดต่อที่ศูนย์บริการเบ็ดเสร็จโดยเร็ว โดยเฉพาะกลุ่มที่ 1 ซึ่งขณะนี้ได้ดําเนินการแบบเคาะประตูบ้านเพื่อให้เข้าถึงทุกพื้นที่ พร้อมทั้งให้คํานึงถึงการแก้ไขปัญหาการทําการประมงผิดกฎหมายควบคู่กันไปด้วย โดยยึดหลักปฏิบัติที่ได้ดําเนินการมาจนเป็นที่ยอมรับของนานาชาติ”
.............................................................
สํานักโฆษก
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถใหม่ สาย A 3 และสาย A 4
วันจันทร์ที่ 1 พฤษภาคม 2560
ขสมก. เปิดเส้นทางเดินรถใหม่ สาย A 3 และสาย A 4
องค์การขนส่งมวลชนกรุงเทพ (ขสมก.) กระทรวงคมนาคม เปิดเส้นทางเดินรถใหม่ สาย A 3 เส้นทางท่าอากาศยานดอนเมือง – สวนลุมพินี และสาย A 4 เส้นทางท่าอากาศยานดอนเมือง – สนามหลวง เพื่ออํานวยความสะดวกและเพิ่มทางเลือกให้กับประชาชนผู้ใช้บริการ
นายสมศักดิ์ ห่มม่วง รองปลัดกระทรวงคมนาคม รักษาการผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ขสมก. ได้เปิดเส้นทางเดินรถใหม่ สาย A 3 เส้นทางท่าอากาศยานดอนเมือง – สวนลุมพินี และสาย A 4 เส้นทางท่าอากาศยานดอนเมือง – สนามหลวง อัตราค่าโดยสาร 50 บาท ตลอดเส้นทาง เริ่มให้บริการตั้งแต่วันที่ 1 พฤษภาคม 2560 เป็นต้นไป เพื่ออํานวยความสะดวก และเพิ่มทางเลือกการเดินทางให้กับประชาชนผู้ใช้บริการ โดยเส้นทางที่เปิดให้บริการ มีรายละเอียด ดังนี้
1. สาย A 3 เส้นทางท่าอากาศยานดอนเมือง – สวนลุมพินี
- เที่ยวไป เริ่มต้นที่ท่าอากาศยานดอนเมือง ขึ้นทางด่วนโทลล์เวย์ด่านหลักสี่ ลงดินแดง เลี้ยวขวาเข้าถนนราชปรารภ ผ่านแยกมักกะสัน เข้าประตูน้ํา ข้ามสะพานแยกเพชรบุรี ผ่านราชประสงค์ ถึงแยกราชประสงค์ตรงไปเข้าถนนราชดําริ ผ่านแยกสารสิน ถึงแยกศาลาแดง เลี้ยวซ้ายถนนพระราม 4 เลี้ยวซ้ายเข้าถนนวิทยุ สุดเส้นทางที่ป้ายตรงข้าม สน.ลุมพินี
- เที่ยวกลับ เริ่มต้นจากท่าปล่อยรถ (ตรงข้าม สน.ลุมพินี) ตรงไป เลี้ยวซ้ายเข้าถนนหลังสวน ถึงแยกสารสิน สภากาชาด เลี้ยวขวาเข้าถนนราชดําริ กลับเส้นทางเดิม
2. สาย A 4 เส้นทางท่าอากาศยานดอนเมือง – สนามหลวง
- เที่ยวไป เริ่มต้นที่ท่าอากาศยานดอนเมือง ขึ้นทางด่วนโทลล์เวย์ด่านหลักสี่ ลงทางด่วนยมราช ไปตามถนนหลานหลวง ข้ามแยกผ่านฟ้าลีลาศ ไปตามถนนราชดําเนิน วงเวียนอนุสาวรีย์ประชาธิปไตย เลี้ยวขวาถนนดินสอ เลี้ยวซ้ายหน้าวัดบวรนิเวศน์ เลี้ยวซ้ายเข้าถนนบวรนิเวศน์ (ถนนข้าวสาร) เลี้ยวกลับรถผ่านหลังห้างบางลําพู เลี้ยวซ้ายเข้าถนนพระสุเมรุ เลี้ยวซ้ายเข้าถนนจักรพงษ์ ผ่าน สน.ชนะสงคราม เลี้ยวขวาไปลอดใต้สะพานพระปิ่นเกล้า เลี้ยวซ้ายเข้าท่าสนามหลวง
-.เที่ยวกลับ เริ่มต้นจากท่าสนามหลวง ลอดใต้สะพานปิ่นเกล้า ตรงไปตามถนนพระอาทิตย์ เลี้ยวขวาเข้าถนนจักรพงษ์ ผ่าน สน.ชนะสงคราม เลี้ยวซ้ายเข้าถนนราชดําเนินกลาง ขึ้นทางด่วนยมราช กลับเส้นทางเดิม
หากต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนําบริการได้ที่ www.bmta.co.th หรือ ศูนย์ Call Center 1348 ทุกวัน ตั้งแต่เวลา 05.00 - 22.00 น.
รัฐบาลไทย-ข่าวทำเนียบรัฐบาล-รมช.สมชาย ร่วมหารือเครือข่ายฯภาคใต้ ผลักดันเศรษฐกิจ เชื่อมโยงทางการค้า การท่องเที่ยว และการลงทุน
วันพุธที่ 26 กันยายน 2561
รมช.สมชาย ร่วมหารือเครือข่ายฯภาคใต้ ผลักดันเศรษฐกิจ เชื่อมโยงทางการค้า การท่องเที่ยว และการลงทุน
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในการประชุมเครือข่ายภาครัฐและเอกชนเพื่อหารือแนวทางในการขับเคลื่อน SMEs 4.0 ในพื้นที่ภาคใต้ตอนล่าง 1ณ โรงแรมลีการ์เดนส์ พลาซ่า อําเภอหาดใหญ่ จังหวัดสงขลา
วันนี้ (26 ก.ย. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในการประชุมเครือข่ายภาครัฐและเอกชนเพื่อหารือแนวทางในการขับเคลื่อน SMEs 4.0 ในพื้นที่ภาคใต้ตอนล่าง 1 โดยมี นายณพพงษ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วยผู้บริหารกระทรวงอุตสาหกรรม และผู้แทนจากภาครัฐและภาคเอกชนพื้นที่ภาคใต้ ร่วมหารือด้วย ณ โรงแรมลีการ์เดนส์ พลาซ่า อําเภอหาดใหญ่ จังหวัดสงขลา
โดยเครือข่ายภาครัฐและภาคเอกชนในพื้นที่ภาคใต้ ได้นําเสนอโครงการที่ตอบสนองความต้องการของพื้นที่ จํานวน 5 โครงการ ประกอบด้วย 1.โครงการไม้ยางพาราไทย ไม้ยางพาราโลก 2.โครงการการพัฒนาอุตสาหกรรมยางพาราไทยครบวงจร 3.โครงการจัดตั้งศูนย์รับรองมาตรฐานฮาลาล เพื่ออํานวยความสะดวกในการขอรับรองตราสัญลักษณ์ฮาลาล 4.โครงการ CIV 4.0 เพื่อพัฒนาต่อยอดพื้นที่ CIV ของ 5 จังหวัดชายแดนภาคใต้ และ 5.โครงการHand in Hand & Marketing Hub ส่งเสริมและพัฒนาการแปรรูปจากยางพาราเป็นผลิตภัณฑ์เพื่อสุขภาพ โดยทั้ง 5 โครงการเป็นปัจจัยขับเคลื่อนทางเศรษฐกิจ (New-Growth Engine) ส่งเสริมให้เกิดการเชื่อมโยงทางการค้า การท่องเที่ยว และการลงทุน ควบคู่ไปกับการพัฒนา โครงสร้างพื้นฐานและระบบสาธารณูปโภค และการอํานวยความสะดวกต่างๆ ในพื้นที่เศรษฐกิจใหม่ชายแดน และจังหวัดในภาคใต้
รัฐบาลไทย-ข่าวทำเนียบรัฐบาล-กรมการค้าต่างประเทศชี้แจงสถานการณ์ราคามะพร้าว
วันจันทร์ที่ 9 กรกฎาคม 2561
กรมการค้าต่างประเทศชี้แจงสถานการณ์ราคามะพร้าว
อธิบดีกรมการค้าต่างประเทศชี้แจงสถานการณ์ราคามะพร้าว เผย ติดตาม-ประสานงานกับกระทรวงเกษตรและสหกรณ์อย่างใกล้ชิด เพื่อพิจารณาแนวทางและมาตรการแก้ไขปัญหากรณีที่เกษตรกรร้องเรียนสถานการณ์ราคามะพร้าวตกต่ํา
วันที่ 4 กรกฎาคม 2561 นายอดุลย์ โชตินิสากรณ์ อธิบดีกรมการค้าต่างประเทศ กระทรวงพาณิชย์ ชี้แจงประเด็น นสพ. ฐานเศรษฐกิจ หัวข้อข่าว “สถานการณ์ราคามะพร้าวตกต่ําที่สุดในรอบ 10 ปี”
ดังนี้
1. กระทรวงพาณิชย์ได้มีการติดตามและประสานงานกับกระทรวงเกษตรและสหกรณ์อย่างใกล้ชิด เพื่อพิจารณาแนวทางและมาตรการแก้ไขปัญหากรณีที่เกษตรกรได้ร้องเรียนสถานการณ์ราคามะพร้าวตกต่ํา โดยจะเสนอให้คณะกรรมการพืชน้ํามันและน้ํามันพืช ซึ่งมีนายสมคิด จาตุศรีพิทักษ์ รองนายกรัฐมนตรีเป็นประธาน พิจารณาปัญหาของเกษตรกร เพื่อหาแนวทางการช่วยเหลือชาวสวนที่ได้รับความเดือดร้อนแล้ว ซึ่งคาดว่าจะมีการประชุมในเร็ว ๆ นี้ สําหรับมาตรการที่จะเสนอให้คณะกรรมการพืชน้ํามันและน้ํามันพืชพิจารณา นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ ได้ให้นโยบายว่า มาตรการที่จะนํามาใช้จะต้องสร้างความเป็นธรรมให้กับทุกฝ่าย โดยเกษตรกรจะต้องได้รับการดูแล และผู้ประกอบการที่ใช้มะพร้าวเป็นวัตถุดิบ จะต้องทําธุรกิจต่อไปได้ โดยขณะนี้หน่วยงานที่เกี่ยวข้องกําลังพิจารณามาตรการที่จะนํามาใช้ ขอให้รอผลหลังจากการประชุมคณะกรรมการฯ ซึ่งจะมีความชัดเจนมากขึ้น
2. ในส่วนของกรมฯ ได้มีการติดตามและประเมินสถานการณ์การผลิต การบริโภค และการนําเข้ามาโดยตลอด โดยมีข้อมูลจากสํานักงานเศรษฐกิจการเกษตรว่าในปี 2560 ไทยสามารถผลิตมะพร้าวผลได้ปริมาณ 832,895 ตัน ในขณะที่ปริมาณความต้องการใช้มีปริมาณ 1,412,840 ตัน ซึ่งไม่เพียงพอต่อความต้องการใช้ในประเทศปริมาณ 579,945 ตัน
3. สําหรับการดูแลการนําเข้ามะพร้าวจากต่างประเทศที่ผ่านมา กรมฯ ได้ควบคุมการนําเข้าสินค้ามะพร้าวตามที่ไทยได้ผูกพันมาตรการโควตาและอัตราภาษีสินค้ามะพร้าว ครอบคลุมมะพร้าวทั้งผล (พิกัดฯ 0801.12.00.000) มะพร้าวอ่อน (พิกัดฯ0801.19.10.000) และมะพร้าวอื่น ๆ (พิกัดฯ 0801.19.90.000) ในปริมาณเปิดตลาด ปีละ 2,317 ตัน อัตราภาษีในโควตาร้อยละ 20 นอกโควตาร้อยละ 54 ภายใต้กรอบความตกลงองค์การการค้าโลก (WTO) โดยต้องเป็นนิติบุคคล ซึ่งเป็นโรงงานที่ใช้มะพร้าวเป็นวัตถุดิบในการผลิตและดําเนินกิจการ แต่ตั้งแต่เปิดตลาดจนถึงปัจจุบัน ไม่มีการนําเข้าในโควตาตามกรอบความตกลง WTO ที่กําหนดให้นําเข้าในช่วงเดือนมกราคม - พฤษภาคม และเดือนพฤศจิกายน – ธันวาคมของแต่ละปี
4. อย่างไรก็ตาม ผู้นําเข้าส่วนใหญ่ ได้นําเข้าภายใต้กรอบความตกลงเขตการค้าเสรีอาเซียน (AFTA) โดยต้องเป็นบุคคลที่ขึ้นทะเบียนเป็นผู้นําเข้าไว้กับกรมฯ และนําเข้ามาเพื่อการแปรรูปเป็นน้ํามันพืช เป็นอาหารคนในกิจการของตนเองไม่เกินปริมาณที่ระบุไว้ตามแผนการนําเข้าและการใช้ในกิจการของตนเอง โดยกําหนดให้นําเข้าทางด่านศุลกากรที่มีด่านตรวจพืชและด่านอาหารและยาในช่วงเดียวกันกับกรอบความตกลง WTO อัตราภาษีร้อยละ 0 ซึ่งในปี 2560 มีปริมาณการนําเข้าจากทุกประเทศทั่วโลก 416,124 ตัน ซึ่งเป็นการนําเข้าจากอินโดนิเซีย 384,102 ตัน เวียดนาม 15,613 ตัน และประเทศอื่นๆ 16,409 ตัน
---------------------------
รัฐบาลไทย-ข่าวทำเนียบรัฐบาล-รองปลัดฯ อภิจิณ เป็นประธานพิธีเปิดโครงการบริหารจัดการแบตเตอรี่รถยนต์ไฮบริดใช้แล้วแบบครบวงจร
วันศุกร์ที่ 30 สิงหาคม 2562
รองปลัดฯ อภิจิณ เป็นประธานพิธีเปิดโครงการบริหารจัดการแบตเตอรี่รถยนต์ไฮบริดใช้แล้วแบบครบวงจร
นายอภิจิณ โชติกเสถียร รองปลัดกระทรวงอุตสาหกรรม เข้าร่วมงานครบรอบ 10 ปี รถยนต์โตโยต้าไฮบริดและเป็นประธานพิธีเปิดโครงการบริหารจัดการแบตเตอรี่รถยนต์ไฮบริดใช้แล้วแบบครบวงจร ณ นิคมอุตสาหกรรมเกตเวย์ซิตี้ จังหวัดฉะเชิงเทรา
วันนี้ (30 สิงหาคม 2562) เวลา 09.30 น. นายอภิจิณ โชติกเสถียร รองปลัดกระทรวงอุตสาหกรรม เข้าร่วมงานครบรอบ 10 ปี รถยนต์โตโยต้าไฮบริดและเป็นประธานพิธีเปิดโครงการบริหารจัดการแบตเตอรี่รถยนต์ไฮบริดใช้แล้วแบบครบวงจร พร้อมด้วย นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม โดยมี มร. มิจิโนบุ ซึงาตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด พร้อมด้วยคณะผู้บริหารระดับสูงจาก บริษัท โตโยต้า มอเตอร์ ประเทศไทย จํากัด ให้การต้อนรับ ณ นิคมอุตสาหกรรมเกตเวย์ซิตี้ จังหวัดฉะเชิงเทรา
สําหรับโครงการ “การบริหารจัดการแบตเตอรี่รถยนต์ไฮบริดใช้แล้วแบบครบวงจร(3R Scheme)” โตโยต้ามุ่งเน้นให้ทุกองค์ประกอบของแบตเตอรี่รถยนต์ไฮบริดที่ผ่านการใช้งานแล้ว ได้เข้าสู่กระบวนการบริหารจัดการอย่างเหมาะสมทั้งในด้านความปลอดภัยและสิ่งแวดล้อม ตลอดจนนําทรัพยากรที่ได้จากกระบวนการกลับมาใช้ให้เกิดประโยชน์อย่างสูงสุด โดยมีรายละเอียดในการดําเนินการ ดังนี้ 1. กระบวนการตรวจสอบและประเมินคุณภาพอย่างรวดเร็ว (Rapid Diagnosis Process) 2. การผลิตแบตเตอรี่เกรดใช้งานแล้ว ลูกใหม่ (Rebuilt) 3. การใช้ซ้ํา (Re-use) และ 4. การหมุนเวียนกลับมาใช้ใหม่ (Recycle) ซึ่งถือว่าเป็นการช่วยลดการใช้ทรัพยากรธรรมชาติ และผลกระทบด้านสิ่งแวดล้อมได้อย่างมีประสิทธิภาพ